**Bestyrelsesmøde i AMS onsdag den 27. september kl. 18.00 i Prismen**

**Referat (SL)**

1. **Beslutning om antal hold til KSU’s kommende holdturnering**

*Der er tilmeldt seks 8-mandshold*

1. **Opstilling af styrkeliste og hold**

*Styrkeliste/holdopstilling er vedlagt. Jens spørger Thomas Nielsen om han kan være holdleder for 1. holdet. Sven spørger Zean og han kan være det det for 5. holdet.*

**Juniorskak**

*De nye hold fungerer godt, dog er er ikke mange på hold 1 om tirsdagen. Der er god hjælp fra klubmedlemmer (Silas, Michael, Johnny og Kim Michael) samt et par forældre. Erik og Daniel har lavet et fint regneark med alle oplysninger om juniormedlemmerne. Ole sender kontingent-opkrævning til alle juniorer i oktober. Jens laver en opgørelse over betalt kontingent til ham, og Erik sender den aktuelle liste over juniormedlemmerne med mail og telefonnummer.*

*De børn, som kun træner om torsdagen med Viktor, ikke skal betale ekstra kontingent. Karl Emil og Ingrid + Lukas Iskos træner med Kasper Liu ca. hver 14. dag. Klubben støtter denne træning, og der kan fortsat søges om hjælp til turneringer i udlandet. Dette aftales mellem Erik og Jens.*

1. **Opdeling af Kultursalen med gardin**

*Der er sendt ansøgning til Københavns kommune om betaling af materialer, ca. 6.000 kr. Kim Michael og Sven aftaler videre med Prismens daglige leder, David.*

1. **Kontakt til kommunen om lån af rådhuset til 100 års jubilæumsturnering i efteråret 2026**

*Der er kontakt med kommunen, vi kan ikke have reception lørdag den 10. oktober 2026 p.g.a. Kulturnat aftenen før. Der er søgt om søndag den 11. oktober til reception. Herefter skal der søges om lokale(r) til selve turneringen.*

1. **GoAudit og KM – planlægning**

*Bestyrelsen mødes i Prismen kl. 16.30 til opsætning m.m. Kim Michael kan hjælpe fredag aften og evt. søndag. Sven skriver til medlemmer, som ikke skal spille om hjælp. Sven sørger for live brætter, Kim Michael skifter batterier i urene. Jens opgør, hvem der har betalt, og sender på et tidspunkt en rykker ud. Vi holder kontakt på mail om udviklingen af deltagere/ventelisten.*

1. **Medlemsfremgang – hvordan lærer vi de ny bedre at kende og omvendt?**

*Hvis vi kan finde en webmaster, der kan udvikle hjemmesiden, vil det være optimalt at præsentere nye medlemmer med billede. Kim M. snakker med Theis om det.*

*På en af de ledige tirsdage i november, vil vi lave en introaften for nye medlemmer, hvor bestyrelsen vil præsentere sig og svare på spørgsmål. Der vil være en lille servering af snaks og drikke. Sven laver forslag til hvordan det skal foregå.*

1. **Aktivitetskalender for 2023/24**

*Foruden introaftenen for nye medlemmer, vil vi arrangere en match mellem juniorer og voksne? Erik er primus motor i det. Der er også ønske om en aften med Carsten Høi, hvis der bliver tid. Sven laver kalender for resten af 2023 og sender den til Theis - hjemmesiden.*

1. **Hjemmesiden**

*Se punkt 6*

1. **Skakcaféen om torsdagen**

*Der har været nogle gange med kun 1 eller 2 om torsdagen, andre gange kommer der 5-6 stk. Vi har lavet PR for caféen på facebook og hjemmesiden. Theis holder den kørende endnu. Sven spørger Prismens leder om der bliver muligheder for at komme tilbage til Pavillonen.*

1. **Evt.**

*Vi drøftede igen muligheden for at få yngre kræfter til at gå ind i bestyrelsen og med tiden også stille op til formand. Jens foreslog, at Johnny bliver inddraget i kasserer arbejdet.*